
LIETUVOS RESPUBLIKOS SEIMO
ŠVIETIMO, MOKSLO IR KULTŪROS KOMITETAS
PAGRINDINIO KOMITETO
IŠVADA

DĖL LIETUVOS RESPUBLIKOS ŽEMĖS ĮSTATYMO 7, 9, 10 IR 32 STRAIPSNIŲ PAKEITIMO ĮSTATYMO PROJEKTO  Nr.XP-2911
2009 m. kovo 31 d. Nr. 106-P- 27
Vilnius
	1. Komiteto posėdyje dalyvavo: Komiteto nariai: Mantas Adomėnas, Asta Baukutė, Algis Kazulėnas, Jonas Liesys, Valentinas Mazuronis, Jaroslav Narkevič, Juozas Olekas, Valentinas Stundys,  Zita Užlytė, Komiteto biuro vedėjas Kęstutis Kaminskas, patarėja Rūta Norkienė, padėjėja J. Antanavičienė.
Kiti posėdžio dalyviai: švietimo ir mokslo viceministrė Nerija Putinaitė, Švietimo ir mokslo ministerijos Teisės skyriaus vedėjas Tomas Daukantas,  Turto valdymo skyriaus vedėja Margarita Jakštonienė, Ekonomikos departamento direktorė Eglė Radėnienė, Lietuvos muzikos ir teatro akademijos rektorius Eduardas Gabrys, Vilniaus universiteto prorektorius Juozas Lazutka, Vilniaus universiteto prorektorius Rimantas Vaitkus, Lietuvos kolegijų direktorių konferencijos prezidentė Nijolė Mikutienė, Vilniaus kolegijos direktorius Gintautas Bražiūnas, Respublikos Prezidento kanceliarijos patarėjo pavaduotoja Algeda Kūrienė, Vilniaus teisės ir verslo kolegijos direktoriaus pavaduotoja Gitana Jurgelaitienė, Vilniaus dizaino kolegijos direktoriaus pavaduotojas Aldis Fledžinskas. 
	 2. Ekspertų, konsultantų, specialistų išvados: 
	Pasiūlymo teikėjas, data
	Siūloma keisti
	
Pasiūlymo turinys


	Komiteto nuomonė
	Argumentai

	
	Str.
	Str. d.
	P.
	
	
	

	Seimo kanceliarijos Teisės departamentas
2008-04-04
	1
	
	
	Alternatyvių projektų Teisės departamente negauta.
Vertindami įstatymo projekto atitiktį Konstitucijai, galiojantiems įstatymams ir juridinės technikos taisyklėms, teikiame šias pastabas:
1. Keičiamo įstatymo 7 straipsnio 1 ir 3 dalyse (projekto 1 straipsnis) nurodant valstybinės aukštosios mokyklos teisinę formą naudojamos skirtingos sąvokos - “valstybės biudžetinės įstaigos” ir “biudžetinės įstaigos”. Atsižvelgus į tai, sąvokas reikėtų suvienodinti. 
	Pritarti
	

	
	1
	2
	
	2. Projekto 1 straipsnio 2 dalimi keičiamoje įstatymo 7 straipsnio 3 dalyje vietoj žodžių “joms priskirtoms valstybinėms funkcijoms vykdyti” reiktų įrašyti žodžius “jų vykdomo aukštojo mokslo reikmėms tenkinti”.
	Pritarti
	

	
	2
	
	
	3. Pagal keičiamo įstatymo 9 straipsnio 1 dalį (projekto 2 straipsnis) valstybinėms aukštosioms mokykloms patikėjimo teise perduotą valstybinę žemę galėtų išnuomoti tiek apskrities viršininkas, gavęs aukštosios mokyklos sutikimą, tiek pati aukštoji mokykla. Toks siūlomas teisinis reguliavimas, kai tos pačios valstybinės žemės nuomotojais galėtų būti du skirtingi subjektai kelia abejonių dėl jo atitikimo įstatyme įtvirtintiems racionalaus ir efektyvaus valstybės turto valdymo principams.
Be to, svarstytina 9 straipsnio 1 dalies nuostata, pagal kurią tam tikrais atvejais valstybinė aukštoji mokykla sprendimus dėl valstybės perduoto turto nuomos turi derinti ne su šio turto savininko funkcijas įgyvendinančiomis institucijomis, o su Švietimo ir mokslo ministerija, kurios uždaviniai ir vykdomos funkcijos iš esmės nėra susijusios su valstybės turto disponavimo pagrįstumo ar tikslingumo vertinimu. 
	Pritarti
	

	
	1
	4
	
	4. Įstatymo projekto 1 straipsnio 4 dalyje reiktų išbraukti perteklinį žodį „atitinkamai“. 
	Pritarti
	

	
	4
	
	
	5. Atsižvelgiant į tai, kad įstatymo projektu yra keičiamas tik Žemės įstatymo 32 straipsnio 3 dalies 2 punktas, o ne visa 3 dalis, tikslintinas įstatymo projekto 4 straipsnio pavadinimas ir pakeitimo esmė bei naujai išdėstomas tik šios dalies 2 punktas. 
	Pritarti
	

	
	
	
	
	6. Atsižvelgus į tai, kad priėmus teikiamą įstatymo projektą, būtų išplėstos valstybinių aukštųjų mokyklų teisės valdant, naudojant bei disponuojant valstybine žeme, o konkrečius sprendimus dėl valstybės turto panaudojimo turėtų teisę priimti šių aukštųjų mokyklų organai (vienais atvejais savarankiškai, kitais atvejais gavę atitinkamos valstybės institucijos sutikimą) svarstytina, ar nereikėtų atlikti teikiamo įstatymo projekto antikorupcinį įvertinimą.
	Pritarti
	



3. Piliečių, visuomeninių organizacijų, politinių partijų bei politinių organizacijų, kitų suinteresuotų asmenų pasiūlymai, pataisos, pastabos: negauta.
4. Valstybės institucijų, savivaldybių pasiūlymai, pataisos, pastabos: 
	Pasiūlymų ir pastabų teikėjas
	Pastabų ir pasiūlymų turinys
	Komiteto nuomonė
	Argumentai

	Specialiųjų tyrimų tarnyba
	Dėl Lietuvos Respublikos žemės įstatymo 7, 9, 10, 32 ir 40 straipsnių pakeitimo įstatymo projekto:
Šio projekto 1 straipsnio 1 dalimi įteisinama išimtis, komplikuojanti valstybinės žemės teisinį režimą (žr. 8 pastabą), kas gali kelti neaiškumų dėl konkrečių žemės sklypų. Projekto 1 straipsnio 3 dalimi numatoma, kad „Tokių sklypų atžvilgiu valstybinės aukštosios mokyklos turi tokias pačias šio įstatymo nustatytas teises ir pareigas, kaip ir privačios žemės savininkai, išskyrus Valstybinių aukštųjų mokyklų turto valdymo, naudojimo ir disponavimo juo įstatymo penktame skirsnyje nustatytas išimtis“. Galima daryti išvadą, kad ši nuostata numato arba kitokio turinio patikėjimo teisę, arba kitokio turinio nuosavybės teisę, nei žinoma dabar. Tai gali kelti neaiškumų konkrečiais atvejais.
Išanalizavus įstatymų projektų nuostatas galima daryti prielaidą, kad pasinaudojant siūlomomis išimtimis valstybės turto sąskaita (aukštųjų mokyklų patalpų, žemės sąskaita) bus galima teisiškai įforminti tam tikrą komercinę veiklą (pvz., komercinių sporto klubų, nesusijusių su aukštąja mokykla steigimą, ūkinės, komercinės paskirties objektų statybą ir pan.), o tai neprisidės prie skaidrumo, teisėtumo, visuomenės interesų įgyvendinimo valstybinėse aukštosiose mokyklose.
Atsižvelgiant į pateiktas pastabas, manome, kad kai kurios projekto straipsnių nuostatos turėtų būti peržiūrėtos iš esmės taip, kad jose būtų numatyti aiškūs, efektyvūs valstybinei aukštajai mokyklai patikėto turto ir valstybinės aukštosios mokyklos pačios įsigyto turto administravimo ir kontrolės mechanizmai. Būtina sukurti teisės normas taip, kad šiuo metu valstybinių aukštųjų mokyklų valdomas valstybės turtas ir jų įsigytas turtas netaptų piktnaudžiavimo, nesąžiningų sandorių, dėl ko valstybė, visuomenė, valstybinė aukštoji mokykla patirtų nuostolių, objektu. 
	Pritarti
	



5. Asmenų, turinčių įstatymų leidybos iniciatyvos teisę, pasiūlymai, pataisos, pastabos: 
	Pasiūlymo teikėjas, data
	Siūloma keisti
	
Pasiūlymo turinys


	Komiteto nuomonė
	Argumentai

	
	Str.
	Str. d.
	P.
	
	
	

	Seimo nariai
V. Domarkas,
A. Monkevičius
	1
	
	
	Siūlome šiame įstatymo projekte: 1. Pakeisti 1 straipsnį ir jį išdėstyti taip:
„1 straipsnis. 7 straipsnio 1 ir 3 daliųes pakeitimas ir straipsnio papildymas naujomisa 6 ir 7 dalimis“
            1. Pakeisti 7 straipsnio 1 dalį ir ją išdėstyti taip:
     “1. Valstybinės žemės patikėjimo teisės subjektai (patikėtiniai) yra apskričių viršininkai, valstybės turto privatizavimo institucijos, valstybės nekilnojamojo turto atnaujinimo organizatorius, valstybinės aukštosios mokyklos, kurių teisinė forma yra valstybės biudžetinės įstaigos, jeigu valstybinės žemės sklypų atžvilgiu yra taikomas valstybinių aukštųjų mokyklų turto specialusis teisinis režimas, numatytas Valstybinių aukštųjų mokyklų turto valdymo, naudojimo ir disponavimo juo įstatymo penktame skirsnyje, kiti įstatymų nustatyti subjektai bei šio straipsnio 2 ir 3 dalyse nurodyti subjektai. Apskrities viršininkas yra apskrities teritorijoje esančios valstybinės žemės patikėtinis, išskyrus žemę, kuri patikėjimo teise perduota kitiems įstatymų  nustatytiems  subjektams  bei Vyriausybės nutarimais – šio straipsnio 2 ir 3 dalyse nurodytiems patikėtiniams, taip pat privatizuojamiems statiniams ir įrenginiams priskirtą valstybinę žemę, kurią patikėjimo teise valdo, naudoja ir ja disponuoja valstybės turto privatizavimo institucijos.”.
       2. Pakeisti 7 straipsnio 3 dalį ir ją išdėstyti taip:
„3. Vyriausybės nutarimais valstybinės miško žemės sklypai gali būti perduodami patikėjimo teise Miškų įstatymo nustatytiems subjektams valstybinėms funkcijoms atlikti. Valstybinės žemės sklypai Vyriausybės nutarimais gali būti perduodami patikėjimo teise ir kitiems Valstybės ir savivaldybių turto valdymo, naudojimo ir disponavimo juo įstatyme nurodytiems subjektams, kai įstatymai jiems priskiria valstybines funkcijas. Valstybinės žemės sklypai Vyriausybės nutarimais gali būti perduodami patikėjimo teise valstybinėms aukštosioms mokykloms, kurių teisinė forma yra biudžetinės įstaigos, joms priskirtoms valstybinėms funkcijoms vykdyti. Vyriausybės įgaliota institucija privalo prižiūrėti, kad Vyriausybės nutarimas perduoti žemės sklypą patikėjimo teise būtų tinkamai vykdomas. Jeigu šie subjektai nebeatlieka funkcijų, kurioms įgyvendinti jiems patikėjimo teise buvo perduoti valstybinės miško žemės sklypai ar kiti žemės sklypai, Vyriausybė priima nutarimą dėl šių subjektų patikėjimo teisės pasibaigimo ir nuo šio Vyriausybės nutarimo įsigaliojimo šių valstybinės miško žemės sklypų ar kitų žemės sklypų patikėtiniu laikomas apskrities viršininkas.“. 
	Nepritarti
	Komitetas siūlo įstatymo pakeitimo projektą atmesti

	
	1
	
	
		32. Papildyti 7 straipsnį naujomisa 6 ir 7 dalimis, o 6 dalį laikyti 87 dalimi:
	„6. Valdant, naudojant ir disponuojant valstybiniais žemės sklypais, kurių atžvilgiu yra taikomas valstybinių aukštųjų mokyklų turto specialusis teisinis režimas, numatytas Valstybinių aukštųjų mokyklų turto valdymo, naudojimo ir disponavimo juo įstatymo penktame skirsnyje, netaikomi šio Įstatymo 8, 9, 10, 12 straipsniai, 32 straipsnio 2 dalies 7 punktas. Tokių žemės sklypų atžvilgiu valstybinės aukštosios mokyklos turi tokias pačias šio įstatymo nustatytas teises ir pareigas, kaip ir privačios žemės savininkai, išskyrus Valstybinių aukštųjų mokyklų turto valdymo, naudojimo ir disponavimo juo įstatymo penktame skirsnyje nustatytas išimtis.
	7. Šio straipsnio 4 dalyje nustatytas draudimas suvaržyti daiktines teises į valstybinius žemės sklypus netaikomas sudarant valstybinės žemės uzufrukto sutartį pagal Valstybinių aukštųjų mokyklų turto valdymo, naudojimo ir disponavimo juo įstatymo 11 straipsnį. Žemės uzufrukto sutarties sudarymo tvarką nustato Vyriausybė, vadovaudamasi Valstybinių aukštųjų mokyklų turto valdymo, naudojimo ir disponavimo juo įstatymo nustatytais atvejais ir sąlygomis“.
	Nepritarti
	Komitetas siūlo įstatymo pakeitimo projektą atmesti

	
	2
	
	
	2. Atsisakyti 2 straipsnio atitinkamai pakeičiant sekančių straipsnių numeraciją
	Nepritarti
	Komitetas siūlo įstatymo pakeitimo projektą atmesti

	
	4
	
	
		3. Pakeisti 4 straipsnio 2 punkte skaičių „14“ skaičiumi „13“: 
	„2) parduoda ar kitaip perleidžia savivaldybių ir privačion nuosavybėn valstybinę žemę, išskyrus privatizavimo objektams bei valstybės nekilnojamajam turtui, kuris teisės aktų nustatyta tvarka įtrauktas į Vyriausybės patvirtintą atnaujinamo valstybės nekilnojamojo turto sąrašą ir perduotas valstybės nekilnojamojo turto atnaujinimo organizatoriui patikėjimo teise, priskirtus žemės sklypus, valstybinių aukštųjų mokyklų patikėjimo teise valdomus žemės sklypus pagal Valstybinių aukštųjų mokyklų turto valdymo, naudojimo ir disponavimo įstatymo penktojo skirsnio nuostatas (specialiuoju turto teisiniu režimu) ir žemės sklypus, perduodamus neatlygintinai savivaldybių nuosavybėn, veikia valstybės vardu valstybei paveldint žemę, išskyrus Valstybinių aukštųjų mokyklų turto valdymo, naudojimo ir disponavimo įstatymo 14 3 straipsnio 3 dalyje nustatytą išimtį, ir įsigyjant privačią žemę valstybės nuosavybėn, išskyrus atvejus, kai valstybės nekilnojamojo turto atnaujinimo organizatorius veikia valstybės vardu įsigyjant privačią žemę valstybės nuosavybėn, kai privati žemė įsigyjama valstybės nekilnojamojo turto atnaujinimo tikslais ar valstybinė aukštoji mokykla veikia valstybės vardu įgyjant privačią žemę valstybės nuosavybėn Valstybinių aukštųjų mokyklų turto valdymo, naudojimo ir disponavimo įstatymo nustatytais atvejais;“ 
	Nepritarti
	Komitetas siūlo įstatymo pakeitimo projektą atmesti



6. Papildomo komiteto pasiūlymai, pataisos, pastabos: 
	Papildomas komitetas
	Pastabų ir pasiūlymų turinys
	Komiteto nuomonė
	Argumentai

	Valstybės valdymo ir savivaldybių komitetas
	Atsižvelgiant į Seimo teisės departamento bei Specialiųjų tyrimų tarnybos išvadas dėl šiuo projektu siūlomų įteisinti išimčių ir dėl to komplikuojamo valstybinės žemės teisinio režimo,  siūlyti pagrindiniam komitetui grąžinti projektą iniciatoriams tobulinti kartu su projektais XP-2909-2910.  
	Pritarti
	

	Kaimo reikalų komitetas
	Siūlyti pagrindiniam Švietimo, mokslo ir kultūros komitetui tobulinti įstatymo projektą Nr. XP-2911, atsižvelgiant į Seimo Teisės departamento ir STT pastabas, kurioms Komitetas pritarė.  
	Pritarti
	

	Teisės ir teisėtvarkos komitetas
	Siūlyti pagrindiniam komitetui tobulinti Lietuvos Respublikos žemės įstatymo 7, 9, 10 ir 32 straipsnių pakeitimo įstatymo projektą XP-2911: 
6.1. atsižvelgiant į Seimo kanceliarijos Teisės departamento ir Lietuvos Respublikos specialiųjų tyrimų tarnybos pateiktas pastabas ir siūlymus, kurioms Teisės ir teisėtvarkos komitetas pritarė;  
	Pritarti
	

	
	6.2. atkreipiant dėmesį, kad projektu keičiamo įstatymo 9 straipsnio 1 dalies nuostata siekiama suteikti Švietimo ir mokslo ministerijai vykdyti jai nebūdingų funkcijų. Todėl kelia abejonių ar keičiamo įstatymo 9 straipsnio 1 dalies siūlomas pakeitimas galėtų būti racionaliai ir efektyviai įgyvendinamas. Siūlytina vietoj žodžių „Švietimo ir mokslo ministerijos“ įrašyti žodį „Vyriausybės“, nes Vyriausybė disponuoja turtu;

	Pritarti
	

	
	6.3. iš esmės peržiūrint projekto nuostatos taip, kad jose būtų numatyti aiškūs, efektyvūs valstybinei aukštajai mokyklai patikėto turto ir valstybinės aukštosios mokyklos pačios įsigyto turto administravimo ir kontrolės mechanizmai.
	Pritarti
	

	Audito komitetas
	Atsižvelgiant į tai, kad Audito komitetas nusprendė daryti pertrauką pagrindinio Valstybinių aukštųjų mokyklų turto valdymo, naudojimo ir disponavimo juo įstatymo projekto XP-2909 svarstyme, kol bus Audito komitetui pateikti patobulinti įstatymų projektai Nr. 2909, 2910, 2911 pagal pateiktas pastabas bei įvertinus Mokslo ir studijų įstatymo projekto nuostatas, daryti pertrauką ir pagrindinį įstatymo projektą lydinčio Žemės įstatymo 7, 9, 10 ir 32 straipsnių pakeitimo įstatymo projekto XP-2911 svarstyme.
	Pritarti
	

	Audito komitetas
2008-11-12
	atsižvelgiant į tai, kad Audito komitetas nusprendė iš esmės pritarti pagrindiniam Valstybinių aukštųjų mokyklų turto valdymo, naudojimo ir disponavimo juo įstatymo projektui XP-2909, kurį pasiūlė tobulinti nustatant, jog įstatymas būtų susijęs su valstybinių aukštųjų mokyklų turto, išskyrus valstybinę žemę, valdymu, naudojimu ir disponavimu juo, atmesti jį lydintį Žemės įstatymo 7, 9, 10 ir 32 straipsnių pakeitimo įstatymo projektą XP-2911, atsižvelgiant į tai, kad:
1. Galioja bendra valstybinės žemės valdymo sistema, o galiojantis teisinis režimas nustato išsamius valstybinės žemės patikėtinių veiklai taikomus reikalavimus valstybinės žemės valdymo srityje;
	Pritarti
	

	
	2. Konstitucinis Teismas 1996 m. rugsėjo 25 d. nutarime konstatavo, jog ,,iš   Konstitucijos 47 ir 54  straipsnių  matyti, kad žemė vertinama  kaip  visuotinė vertybė, kurios  pagrindinė socialinė funkcija - tarnauti tautos gerovei. Todėl ypač svarbu,  kad  ši vertybė  būtų racionaliai ir efektyviai naudojama. Tai pagrindžia objektyvią būtinybę ir kartu pareigą valstybei nuosavybės į  žemę santykius taip reguliuoti, kad būtų suderinti visų žemės teisinių santykių  subjektų interesai ir užtikrinta  pagrindinė žemės funkcija.<...> Žemės savininkų teisės turi būti tokios, kad  jie netaptų  priklausomi nuo kitų žemės teisinių santykių subjektų  - valdytojų,naudotojų - subjektyvios valios. Tai pasakytina ir apie valstybės, kaip vienintelės valstybinės žemės savininkės, teises”, o siūlomas teisinis reglamentavimas neužtikrintų valstybinės žemės savininkės – valstybės – teisių ir valstybinių aukštųjų mokyklų valdomos valstybinės žemės disponavimo atskiras reguliavimas neprisidėtų prie racionalaus bei kontroliuojamo valstybinės žemės valdymo reguliavimo.  
	Pritarti
	



7. Komiteto sprendimas: Siūlyti Seimui įstatymo projektą Nr. XP-2911 atmesti, atsižvelgiant į tai kad, galioja bendra valstybinės žemės valdymo sistema, o galiojantis teisinis režimas nustato išsamius valstybinės žemės patikėtinių veiklai taikomus reikalavimus valstybinės žemės valdymo srityje ir į Audito komiteto siūlymą, 
8. Balsavimo rezultatai: Bendru sutarimu 
9. Komiteto paskirtas pranešėjas:  Valentinas Stundys
10. Komiteto narių atskiroji nuomonė:  negauta.



	Komiteto pirmininkas													Valentinas Stundys

